open-index/open-wikipedia-markdown huggingface dataset:
Партија на европски социјалисти

**Партијата на европските социјалисти** (**ПЕС**) ― социјалдемократска и прогресивна европска политичка партија.

ПЕС е составена од политички партии на државно ниво од сите земји-членки на Европската унија (ЕУ) плус Норвешка и Обединетото Кралство. Меѓу поголемите партии кои се членки на ПЕС се: Социјалдемократската партија на Германија, Француската социјалистичка партија, британската Лабуристичка партија, Италијанската демократска партија, Социјалистичката партија (Португалија), Романската Социјалистичко демократската партија и Шпанската социјалистичка работничка партија. Партиите од многу други европски земји и од средоземниот регион исто така се примени во ПЕС како придружни членки или набљудувачи. Повеќето партии-членки, соработници и набљудувачи се членки на пошироката Прогресивна алијанса или Социјалистичката интернационала.

Актуелен претседател на ПЕС е Стефан Левен, поранешен премиер на Шведска. Нејзина политичка група во Европскиот парламент е Прогресивната алијанса на социјалистите и демократите (S&D). ПЕС дејствува во Европскиот комитет на регионите и во Европскиот совет.

Партијата е основана во 1992 година како наследник на Конфедерацијата на социјалистички партии на Европската заедница (основана 1973)..

ПЕС има 33 членови и е единствената европска партија која вклучува партии од сите земји-членки на ЕУ.

Социјалдемократкиот сојуз на Македонија е придружна членка на ПЕС.

## Наводи

## Надворешни врски

* Партијата на европските социјалисти, официјална веб-страница
* Пратеничка група на Партијата на европските социјалисти, официјална веб-страница
* Кампања на Европскиот младински план , официјална веб-страница
* Група на ПЕС во Комитетот на регионите, официјална веб-страница

Категорија:Социјалдемократски партии
Категорија:Социјалистичка интернационала
Категорија:Паневропски политички партии
Категорија:Статии со текст на српски
Категорија:Социјалистички партии
Категорија:Политички партии основани во 1992 година
Категорија:Партија на европски социјалисти
Династија

**Династија** (од грчки δῠναστεία - што значи „моќ“, „доминација“ и „владеење“.) ― поим кој означува низа на владетели од исто семејство, обично во контекст на монархиски систем, иако понекогаш се јавува и во републики. Најдолго одржана династија на власт во светот е Јапонската царска династија, позната и како династија Јамато, која се смета дека владее од 660 г.п.н.е, а историски потврдена е од 781 г. од нашата ера. 

Историчарите ги периодизираат историите на многу држави и цивилизации, како што се Древен Иран (3200 - 539 п.н.е.), Стар Египет (3100 - 30 п.н.е.) и Античка и Стара Кина (2070 п.н.е. - 1912 година од н.е.), преку користење на периодот на владеење на одредена династија. Така, терминот „династија“ може да се користи за да се разграничи временскиот период кога со државата владеело одредено семејство.

Пред 18 век, повеќето династии биле патрилинеарни. Во државите каде било дозволено наследување од ќерка, најчесто се воспоставувала нова династија со преземање на презимето на нејзиниот сопруг. По 18 век, ова се променило во сите други европски монархии, каде што женските наследници на династијата ги задржувале династичките имиња.

Династичкото владење опаѓало со текот на времето, што се должи на намалувањето на бројот на држави со монархиска форма на владеење, растот на демократијата и тоа што во демократските општества сѐ помалку се избираат членови од династичките семејства за владетели.

## Поврзано

* Наследна монархија
* Список на сегашни монарси на суверени држави
* Список на династии

## Наводи

Категорија:Списоци за историја
Категорија:Династии
Категорија:Монархија
Општина Струмица (1965–1996)

**Општина Струмица** — општина во Социјалистичка Република Македонија (1965–1991) односно Република Македонија (1991–1996).

## Историјат
Во јануари 1965 година е донесен нов Закон за подрачјата на општините во Социјалистичка Република Македонија, со кој се образувани 32 општини во Републиката. Во струмичката регија е образувана единствено општина Струмица, во чие подрачје се вклучени населените места од дотогашните општини Василево, Ново Село и Струмица. Според членот 6 од овој закон, собранието на новообразуваната општина Струмица започнува со работа на 1 февруари 1965 година, кога престануваат со работа собранијата на поранешните општини.

Административно-територијалната поделба на федерална Македонија од 1965 година останува во сила до административно-територијалната поделба на самостојна Македонија од 1996 година. 

## Подрачје
Општина Струмица се наоѓала во југоисточниот дел на Југославија односно Македонија. Таа се граничела со тогашните општини Берово на север, Валандово на југ и Радовиш на запад. На исток од општина Струмица се наоѓала државната граница со Бугарија, а на југ со Грција.

; Населени места
Општината била составена од следниве 74 населени места (по азбучен ред): Ангелци, Бадолен, Бајково, Баница, Банско, Барбарево, Белотино, Бориево, Борисово, Босилово, Варварица, Василево, Вељуса, Висока Маала, Владиевци, Водоча, Габрово, Гечерлија, Градошорци, Градско Балдовци, Дабиље, Добрејци, Доброшинци, Дорломбос, Дражево, Дрвош, Дукатино, Еднокуќево, Едрениково, Злешево, Зубово, Иловица, Колешино, Костурино, Куклиш, Кушкулија, Мемешли, Мокриево, Мокрино, Моноспитово, Муртино, Нивичино, Нова Маала, Ново Коњарево, Ново Село, Орманли, Петралинци, Пиперево, Попчево, Просениково, Раборци, Радово, Радичево, Рич, Робово, Сарај, Сачево, Свидовица, Седларци, Секирник, Смолари, Старо Балдовци, Старо Коњарево, Стиник, **[[Струмица]]**, Сушево, Сушица, Требичино, Три Води, Турново, Хамзали, Чанаклија, Чепели и Штука.

## Население

## Наводи
Првичен алкохол

[мини|[Етанол]]
[мини|[1-бутанол|Бутанол]]
**Првичен алкохол** (**примарен алкохол**) — алкохол во кој хидроксилната група е сврзана за првичен јаглероден атом. Може да се дефинира и како молекула која ја содржи групата „–CH2OH“.
За разлика од ова, вторичниот (секундарен) алкохол ја има формулата „–CHROH“, а  третичниот (терцијарен) е со формула „–CR2OH“, каде „R“ ја означува групата што има јаглерод.

Примери за првични алкохоли се етанолот и 1-бутанолот.

Метанолот исто така важи за првичен алкохол.

## Поврзано
* Алкохоли

## Наводи
Circles (песна на Андреа Коевска)

„**Circles**“ е сингл на македонската пејачка Андреа. Песната ја претставуваше Македонија на Евросонг 2022 во Торино, Италија по победата на За Евросонг *2022*, национално финале на Македонија.

## Заднина

## Избор за песна на Евровизија 2022

### ''За Евросонг 2022''
Бил отворен период за поднесување за заинтересираните уметници и композитори да ги поднесат своите пријави помеѓу 10 декември 2021 и 16 јануари 2022. МРТ при затворањето на рокот прими 47 поднесоци. Шест пријавени беа избрани од специјално жири од поднесоците и беа објавени на 21 јануари 2022. Конкурентните пријави беа објавени за јавноста на 28 јануари 2022.

Шестте натпреварувачки уметници и песни беа претставени на јавноста на 28 јануари 2022 за време на програмата на МРТ Стисни Плеј. Јавноста можеше да гласа онлајн за нивниот омилен запис до 4 февруари 2022. Финалето на За Евросонг *2022* се одржа на 4 февруари 2022 во МРТ Студио 1, а домаќини беа Јана Бурческа и Александра Јовановска. Претставникот беше избран со комбинација 50/50 од онлајн гласањето и меѓународна жири комисија.

„Circles“ освои 20 поени, од кои 12 поени од жирито и 8 од телевоутот. Додека друга натпреварувачка песна, „Супермен“ на Виктор Апостоловски исто така освои 20 поени, „Circles“ освои повеќе поени кај жирито, а „Супермен“ доби само 8 од жирито. Песната победила на натпреварот и како резултат на тоа ќе ја претставува Македонија на Изборот за песна на Евровизија 2022.

### На Евровизија
Според правилата на Евровизија, сите земји со исклучок на земјата домаќин и „Големата петорка“ (Франција, Германија, Италија, Шпанија и Обединетото Кралство) требало да се квалификуваат од едно од двете полуфиналиња за да се натпреваруваат во финалето; првите десет земји од секое полуфинале напредуваат во финалето. Европската радиодифузна унија (ЕБУ) ги поделила земјите натпреварувачки во шест различни садови врз основа на моделите на гласање од претходни натпревари, а земјите со поволна историја на гласање биле ставени во истиот сад. На 25 јануари 2022, била одржана ждрепка за распределба со која секоја земја се пласирала во едно од двете полуфиналиња, како и во која половина од шоуто ќе настапи. Македонија се пласирала во второто полуфинале, одржано на 12 мај 2022 и настапи во втората половина од шоуто, освојувајќи 11-то место од 18 во полуфиналето.

## Наводи

Категорија:Македонски песни за Евровизија
Мостот (филм од 1969)

**

„**Мостот*'“ ([[Српскохрватски јазик|српскохрватски]]: *Мост'') — филм на режисерот Хајрудин Крвавац од 1969 година. Главните улоги ги играат: Велимир Бата Живоиновиќ, Слободан Перовиќ, Борис Дворник, Реља Башиќ.

## Содржина
За да ја запрат германската офанзива, партизаните испраќаат елитна екипа од стручњаци за експлозиви, предводени од Тигар (го игра Живоиновиќ) со цел да го урнат еден мост од стратегиска важност. Освен што го чува германската војска, мостот се смета за неуништлив, а единствениот човек кој ги знае неговите слаби точки е архитектот (го игра Перовиќ) што го изградил. Меѓутоа, тој се двоуми дали да соработува со партизаните зашто му е жал да го види уништено своето ремек дело...

## Наводи

Категорија:Партизански филмови
Категорија:Југословенски филмови
Категорија:Филмови на Босна филм
Категорија:Филмови на српскохрватски јазик
Категорија:Филмови од 1969 година
Категорија:Филмови на Хајрудин Крвавац
Категорија:Филмови со Бата Живоиновиќ
Категорија:Филмови со Реља Башиќ
Категорија:Филмови со Борис Дворник
Категорија:Филмови со Слободан Перовиќ
Категорија:Филмови со Јован Јаниќијевиќ
Категорија:Филмови со Душан Јаниќијевиќ
Дихидрофолна киселина

**Дихидрофолна киселина** (конјугирана база **дихидрофолат**) (**DHF**) ― дериват на фолна киселина (витамин Б9) кој се претвора во тетрахидрофолна киселина со дихидрофолат редуктаза. Бидејќи тетрахидрофолатот е потребен за да се направат и пурините и пиримидините, кои се градбени блокови на ДНК и РНК, дихидрофолат редуктазата е цел на различни лекови за да се спречи синтезата на нуклеинската киселина.
мини|Патека на тетрахидрофолат и антиметаболити.

## Меѓудејствувачка карта на патеки

## Дополнителна литература

* 

## Наводи

Категорија:Фолати
Алфа-каротин

**α-каротин** — облик на каротин со β-прстен на едниот крај и ε-прстен на другиот крај. Тој е вториот најзастапен облик на каротин.

## Човечка физиологија
Просечната концентрација на α-каротин во серумот е 4,7, кај мажите е 4,2, додека кај жените е 5,31.

## Здравствени ефекти
Внесувањето на храна влијае на нивото на α-каротин во крвта. Една студија покажала врска помеѓу концентрацијата на каротин во крвта и смртноста, при што покаченитенивоа на каротин кои одговараат на намалена смртност.

## Наводи

Категорија:Каротиноиди
Категорија:Тетратерпени
Категорија:Витамин А
Пиридоксин

**Пиридоксин** ― облик на витамин Б<sub>6</sub> кој најчесто се наоѓа во храната и се користи како додаток во исхраната.

## Медицинска употреба
Како третман (устен или со инјекција), се користи за лекување или спречување на недостаток на пиридоксин, сидеробластна анемија, епилепсија зависна од пиридоксин, одредени метаболички нарушувања, несакани ефекти од третманот со изонијазид и одредени видови труење со печурки. Изонијазид е антибиотик кој се користи за третман на туберкулоза. Вообичаени несакани ефекти вклучуваат вкочанетост во рацете и нозете. Заедничкиот третман со витамин Б6 го ублажува вкочанетоста. Епилепсијата зависна од пиридоксин е вид на ретка епилепсија кај доенчиња која не се подобрува со вообичаени лекови против напади.

Пиридоксин во комбинација со доксиламин се користи како третман за утринска мачнина кај трудници.

## Несакани ефекти
Обично добро се поднесува, иако е можна токсичност од предозирање. Повремено несакани ефекти вклучуваат главоболка, вкочанетост и поспаност. Предозирањето со пиридоксин може да предизвика странична сензорна невропатија која се одликува со лоша координација, вкочанетост и намалено чувство на допир, температура и вибрации. Нивоата на пиридоксин во здрава човечка крв се 2,1 - 21,7&nbsp;ng/mL. Нормалните дози се безбедни за време на бременост и доење.

## Механизам
Пиридоксин е во семејството на витамини од групата Б. Потребно е од телото да произведува аминокиселини, јаглехидрати и липиди. Изворите во исхраната вклучуваат овошје, зеленчук и житарки. Потребен е и за активност на мускулната фосфорилаза поврзана со метаболизмот на гликоген.

## Историја
Пиридоксин бил откриен во 1934 година, изолиран во 1938 година и првпат направен во 1939 година. Се наоѓа на Списокот на есенцијални лекови на Светската здравствена организација. Пиридоксин е достапен и како генерички лек и како производ без рецепт. Во некои земји во храната, како што се житарките за појадок, има додаден пиридоксин.

## Наводи

## Надворешни врски

* 
* 
* Pyridoxine mass spectrum

Категорија:Првични алкохоли
Категорија:Кофактори
Категорија:Неопходни лекови според Светската здравствена организација
Категорија:Б-витамини
Категорија:Диоли
Категорија:Хидроксипиридини
Третиноин

**Третиноин** — киселински облик на витаминот А. Познат е како *се*-*транс* ретиноична киселина или *ATRA*. Третиноин е лек кој се користи за третирање acne vulgaris и keratosis pilaris. Достапен е како крем или гел (Aberela, Airol, Renova, Atralin, Retin-A, Avita, Retacnyl, Refissa, или Stieva-A). Исто така се користи за лекување на акутна промиелоцитна леукемија (АПЛ) и се продава за таа индикација под името *Vesanoid*. Достапен е како генерички лек.

## Производство
Еден од можните синтетички патишта е:

: врска=Датотека:Tretinoin.png|500x500пкс

## Наводи

## Надворешни врски
* 
* 
* 
* http://www.drugs.com/pro/tretinoin.html

Категорија:Каротиноиди
Категорија:Карбоксилни киселини
Категорија:Ретиноиди
Категорија:Хемотераписки агенси
Категорија:Неопходни лекови според Светската здравствена организација
Категорија:Витамин А
Пантетин

**Пантетин** (бис-пантетин или ко-ензим пантетин) ― димерен облик на пантетеин, која се произведува од пантотенска киселина (витамин Б5) со додавање на цистеамин. Пантетин бил откриен од Џин Браун, докторант во тоа време. Пантетин е две молекули на пантетеин поврзани со дисулфиден мост. Пантетеинот е посредник во производството на коензимот А од телото. Повеќето додатоци на витамин Б5 се во облик на калциум пантотенат, сол на пантотенска киселина, со дози во опсег од 5 до 10&nbsp;mg/ден. Спротивно на тоа, пантетинот се продава како додаток во исхраната за намалување на холестеролот и триглицеридите во крвта во дози од 500 до 1200&nbsp;mg/ден.

## Додаток во исхраната
Пантетинот е достапен во Соединетите Држави како додаток во исхраната поради докази за намалување на покачениот ЛДЛ-холестерол и триглицериди и зголемување на ХДЛ-холестеролот. Во повеќекратни клинички испитувања на пациенти со покачен холестерол и триглицериди, вкупниот и ЛДЛ-холестеролот биле намалени во просек за 12%, триглицеридите биле намалени за 19%, а ХДЛ- холестеролот бил зголемен за 9% во клиничките испитувања со дневен внес кој се движи од 600 до 1200 мг/ден.

## Физиолошки ефекти
Иако пантетинот може да послужи како претходник за создавање на витамин Б5 и потрошувачката на терапевтски количини на пантетин резултира со повисоки кружечки концентрации на витамин Б5, се смета дека ова не е механизмот на дејство. Барањата за витамин Б5 се од редот на 5 мг/ден. Високите дози на витамин Б5 не резултираат со липидни промени забележани со пантетин. Предложени се два механизми на дејство за пантетин. Во првиот, пантетинот служи како претходник за синтеза на коензимот А. Коензимот А е вклучен во преносот на ацетилни групи, во некои случаи да се прикачи на белковини тесно поврзани со активирање и деактивирање на гени. Со оваа теорија, или гените одговорни за синтезата на холестерол и триглицериди се потиснати или гените кои управуваат со катаболизмот на соединенијата се вклучени. Во втората теорија, пантетинот се претвора во две молекули на пантетеин кои пак се метаболизираат за да образуваат две пантотенски киселини и две молекули на цистеамин. Се претпоставува дека цистеаминот се врзува и на тој начин ги исклучува аминокиселините кои содржат сулфур во ензимите на црниот дроб вклучени во производството на холестерол и триглицериди. Она што е познато е дека високите дози на поврзаниот витамин - пантотенска киселина - немаат ефект врз липидите.

## Наводи

Категорија:Алкохоли
Категорија:Витамини
Категорија:Карбоксамиди
Категорија:Органски дисулфиди
Крајот на војната

**„Крајот на војната“** (српскохрватски: *Крај рата*) — филм на режисерот Драган Кресоја од 1984 година. Главните улоги ги играат: Велимир Бата Живоиновиќ, Горица Поповиќ, Неда Арнериќ, Александар Берчек и Мирољуб Лешо.

## Синопсис
Дејствието на филмот се одвива во последните денови на Втората светска војна, во услови на целосен хаос и безнадежност. Еден татко, заедно со својот преживеан осумгодишен син, тргнува во потрага по убијците на својата жена. Притоа, тој ги бара злосторниците врз осмова на една фотографија што ја направиле самите тие. Тој успева, еден по еден, да ги пронајде и да ги убие злосторниците, а кулминацијата на дејството доаѓа во првите денови од ослободувањето. 

## Наводи

Категорија:Југословенски филмови
Категорија:Српски филмови
Категорија:Филмови на Авала филм
Категорија:Филмови на Унион филм
Категорија:Филмови за Втората светска војна
Категорија:Филмови на српскохрватски јазик
Категорија:Филмови на српски јазик
Категорија:Филмови од 1984 година
Категорија:Филмови на Драган Кресоја
Категорија:Филмови со Бата Живоиновиќ
Категорија:Филмови со Горица Поповиќ
Категорија:Филмови со Неда Арнериќ
Категорија:Филмови со Александар Берчек
Категорија:Филмови со Мирољуб Лешо
Категорија:Филмови со Радко Полич	
Категорија:Филмови со Богдан Диклиќ
Категорија:Филмови со Јосиф Татиќ
Категорија:Филмови со Столе Аранѓеловиќ
Категорија:Филмови со Предраг Милинковиќ
Категорија:Филмови со Миќа Томиќ
Јамзаполско примирје

[мини|300x300пкс| Иштфан Батори во близина на [Псков. Слика од Јан Матејко, 1872 година.]]
десно|мини|266x266пкс| Јамзаполското примирје, портокаловата означува територии обновени од Полско-литванската Државна Заедница
**Јамзаполско примирје** или **Јамзаполски договор** ― примирје потпишано на 15 јануари 1582 година помеѓу Полско-литванската Државна Заедница и Руското Царство, бил еден од договорите што ставиле крај на Ливонската војна. Следел по успешната Ливонска кампања на Иштван Батори, која кулминирала со Опсадата на Псков.

Примирјето било склучено со помош на папскиот легат Антонјо Посевино и било потпишано за Полско-литванската Државна Заедница од страна на кралот на Полска и великиот војвода на Литванија, Иштван Батори и за Русија од царот Иван Грозни, и било воспоставено десетгодишно примирје.

Во условите на договорот, Русија се откажала од своите претензии кон Ливонија и Полоцк, но не ги признала основните руски територии бидејќи Батори ги вратил териториите што неговите војски ги окупирале (особено, тој се откажа од Опсадата на Псков и го напуштил градот Великије Луки. Примирјето било продолжено за дваесет години во 1600 година, кога дипломатската мисија во Москва, предводена од Лев Сапиеха ги завршил преговорите со царот Борис Годунов. Примирјето било прекинато кога Полјаците ја нападнале Московија во 1605 година.

Еден од главните преговарачи на полската страна бил Кшиштоф Варшевицки.

## Поврзано

* Пљуски договор - руско-шведско примирје
* Дрохичински договор - поврзан со Рига
* Список на договори
* Времеплов на полската дипломатија
* Времеплов на руската историја

## Наводи

## Надворешни врски

* Борбата за владеење на Балтичкото Море (Dominium Maris Baltici)

Категорија:Русија
Мајорот Баук

**„Мајорот Баук“** (српскохрватски: *Мајор Баук*) — филм на режисерот Никола Поповиќ од 1951 година. Главните улоги ги играат: Маријан Ловриќ, Царка Јовановиќ и Никола Поповиќ.

## Синопсис
Покрај трупот на еден непознат човек, за кого четниците тврдат дека е мајорот Баук, неговата мајка се сеќава на неговото детство, поминато во напорна работа, штрајкувања и судири со полицијата, окупацијата на земјата, првата победа на Баук над германскиот окупатор и неговата прва борба со четниците.

## Наводи

Категорија:Југословенски филмови
Категорија:Црно-бели филмови
Категорија:Партизански филмови
Категорија:Филмови на Босна филм
Категорија:Филмови на српскохрватски јазик
Категорија:Филмови од 1951 година
Категорија:Филмови на Никола Поповиќ
Категорија:Филмови со Никола Поповиќ
Категорија:Филмови со Царка Јовановиќ
Категорија:Филмови со Маријан Ловриќ
Категорија:Филмови со Драгомир Фелба
Категорија:Филмови со Фран Новаковиќ
Категорија:Филмови со Јожа Грегорин	
Категорија:Филмови со Душан Ѓермановиќ
Категорија:Филмови со Васо Косиќ
Категорија:Филмови со Данило Маричиќ
Категорија:Филмови со Миња Николиќ
Категорија:Филмови со Вјекослав Африќ
Модричка тетратка

**„Модричка тетратка“** — книга за деца на македонскиот писател Бошко Смаќоски од 1982 година.

## Содржина
Книгата содржи вкупно 45 песни и кратки раскази:
* Модрич
* Пред портите на Модрич
* Старци
* Скитање
* Светулки
* Диви перуники
* Гора Модричка
* Од оние денови
* Гнездо
* Песна
* Молба
* Гугутки
* Јаболкница
* Необрани јаболка
* Летно пладне
* Вода
* Слика
* Круша 
* Сончогледи
* Очите мамини
* Секаквоно цвеќе
* Пеперутка
* Утрина
* Лозје
* Лизгалица
* Пукањето на мразот
* Пролет
* Трага
* Залез
* Свадбари
* Љубов до крај
* Песна за славејот
* Трендафил
* Ој облаку
* Изворче
* Јагне
* Јаренца
* Моменти
* Јагода
* Лозница
* Косачи
* Другарката од детството
* Будење на гората
* Тага
* Лежењето во жито

## Изданија
Во 2004 година, книгата била објавена од издавачката куќа Просветно дело, Редакција „Детска радост“ во рамките на библиотеката „Лектирни изданија“. Книгата е испечатена во печатницата „Коста Абраш“ во Охрид. Таа е каталогизирана во НУБ „Св. Климент Охридски“ и ја носи меѓународната ознака ISBN 9989-47-051-0. Дизајнот и ликовно-графичкото уредување ги направил Жарко Туниќ.

## Наводи

Категорија:Дела на Бошко Смаќоски
Категорија:Книги од 1982 година
Категорија:Македонски дела од 1982 година
Категорија:Појавено во 1982 година во Македонија
Категорија:Детска книжевност
Категорија:Изданија на Детска радост
Џон Ворт

**Џон Ворт** (роден на 23 мај 1980 година) е политички блогер, новинар и уредник кој редовно пишува за политиката на ЕУ, Брегзит и политиката на Германија. Од 2015 година е визитинг професор на Колеџот на Европа.

Ворт студирал филозофија, политика и економија на колеџот Мертон, Оксфордскиот универзитет, каде што се стекнал со диплома. Тој, исто така, магистрирал по европска политика на Колеџот на Европа, Бриж. „Евроблог“ на Џон Ворт започнал во 2005 година. Бил рангиран како третиот највлијателен блог од левиот центар во 2010 година од страна на Соушал Јуроп.

Во својата политичка работа, бил претседател на невладината организација Млади европски федералисти на Европа помеѓу 2003 и 2005 година. Во британската политика, бил одговорен за онлајн кампањата за кандидатурата на Хариет Харман во 2007 година да биде заменик-лидер на Лабуристичката партија и исто така водел онлајн кампања за кандидатурата на Дајан Абот за лабуристичко лидерство во 2010 година. Тој бил еден од основачите на кампањата за атеистички автобуси во 2008 година, а кампањата за прв пат била визуелизирана во неговиот блог запис „Во лице атеизам?“. Во 2013 година, во времето на неговото преселување во Берлин, ја напуштил Лабуристичката партија и се приклучил на германските Зелени, каде што се кандидирал на локалните избори во 2016 година 

Тој е визитинг професор на Колеџот на Европа во Бриж, каде предавал од академската 2015–16 година. Тој им предавал на студентите на одделот за политика за онлајн комуникации и ЕУ и (заедно со Пјерпаоло Сетембри и Костанца Херманин) ја водел симулацијата на преговорите.

Како државјанин на ОК во Германија, редовно се појавува во германските медиуми за да зборува за Брегзит.

Член е на Групата за европска политика на Светскиот економски форум  и на советодавната група на ЕУ Транспаренси интернешнал .

Во летото 2022 година започнал кампања за да побара внимание за проблемите со европската железничка мрежа, и конкретно граничните врски меѓу земјите.

## Наводи


## Надворешни врски

* Јон Ворт Евроблог
* Профил на Гардијан
* Џон Ворт на Твитер
* Џон Ворт на Колеџот на Европа

Категорија:Родени во 1980 година
Категорија:Политички новинари
Категорија:Блогери
Визитинг научник

Во академската средина, **визитинг научник**, **визитинг истражувач**, **визитинг предавач** или **визитинг професор** е научник од институција што посетува универзитет домаќин за да предава или врши истражување на тема за која посетителот е ценет.  Во многу случаи, позицијата не е платена затоа што посетителот е платен од нивната матична институција (или делумно платен, како во некои случаи на одмор од американските универзитети). Некои гостински позиции се платени.

Вообичаено, визитинг научник може да остане неколку месеци или дури една година,  но престојот може да се продолжи. Вообичаено, во институцијата-домаќин е поканет научник на посета и не е невообичаено за нив да обезбедат сместување. Таквата покана често се смета за признавање на истакнатоста на научникот во областа. Посетата на истакнати визитинг научници често им овозможува на постојаните факултети и дипломирани студенти да соработуваат со истакнати академици од други институции, особено странски.

Во Обединетото Кралство, научник или академичар кој го посетува обично треба да плати таканаречена *такса за клупа* на универзитетот, што ќе овозможи пристап до заеднички канцелариски простор и други универзитетски капацитети и ресурси (како што е библиотеката). Надоместоците за клупи се разликуваат низ универзитетите во ОК.

Целта на програмите за визитинг научници е генерално да се доведе до предметниот универзитет или образовна институција исклучителен висок научник кој може да придонесе за интелектуалните и истражувачките напори на заедницата и меѓународната проекција. Оттука, покрај спроведувањето на сопственото истражување, од посетителите често се очекува да учествуваат во продуктивни институционални активности, како што се:

* Одржување формално предавање во институцијата-домаќин
* Вклучување во формални или неформални дискусии со дипломирани или постдипломски истражувачки студенти
* Преземање заедничко истражување со факултетот или персоналот
* Презентирање гостински предавања или семинари на факултетот
* Презентирање труд како дел од семинарската програма на универзитетот

## Поврзано

* Професор
* Научен соработник

## Наводи

Категорија:Високо образование
Карбонатни минерали

мини|Калцитни кристали ()
**Карбонатни минерали** или **карбонати** — минерали кои во својата структура го содржат карбонатниот јон .

## Поделба на карбонатите
### Безводни карбонати
мини|Родохрозит ()
мини|Смитсонит ()
*Калцитна група: триаголна 
**Калцит CaCO3
**Гаспеит (Ni,Mg,Fe2+)CO3
**Магнезит MgCO3
**Отавит CdCO3
**Родохрозит MnCO3
**Сидерит FeCO3
**Смитсонив ZnCO3
**Сферокобалтит CoCO3
*Арагонитска група: orthorhombic
**Арагонит CaCO3
**Церусит PbCO3
**Стронцијанит SrCO3
**Витерит BaCO3
**Радерфордин UO2CO3
**Натрит Na2CO3

### Безводни карбонати со сложени формули
мини|Доломит со калцит и халкопирит ()
*Доломитна група: триаголна
**Анкерит CaFe(CO3)2
**Доломит CaMg(CO3)2
**Хантит Mg3Ca(CO3)4
**Минрекордит CaZn(CO3)2
**Баритокалцит BaCa(CO3)2

### Карбонати со хидроксил или халоген
мини|Азурит и малахит ()
*Карбонати со хидроксид: моноклинска
**Азурит Cu3(CO3)2(OH)2
**Хидроцерусит Pb3(CO3)2(OH)2
**Малахит Cu2CO3(OH)2
**Розазит (Cu,Zn)2CO3(OH)2
**Фозгенит Pb2(CO3)Cl2
**Хидроцинкит Zn5(CO3)2(OH)6
**Аурихалцит (Zn,Cu)5(CO3)2(OH)6

### Хидрирани карбонати
*Хидромагнезит Mg5(CO3)4(OH)2.4H2O
*Икаит CaCO3·6(H2O)
*Лансфордит MgCO3·5(H2O)
*Монохидрокалцит CaCO3·H2O
*Натрон Na2CO3·10(H2O)
*Целерит Ca(UO2)(CO3)2·5(H2O)

Карбонатната класа во системите на Дана и Штрунц вклучува нитрати.

## Наводи

## Литература

* Hurlbut, Cornelius S.; Klein, Cornelis, 1985, Manual of Mineralogy, 20th ed., 
* 

## Надворешни врски

* Природни карбонати — Голема руска енциклопедија
Норовин Алтанхујаг

**Норовин Алтанхујаг** (; роден на 20 јануари 1958 година) е монголски политичар кој бил премиер на Монголија од 2012 до 2014 година и пратеник во парламентот. Националниот консултативен комитет на Демократската партија (НКЦ) го избрала за лидер на Демократската партија на Монголија во 2008 година. Тој бил прв вицепремиер на Монголија во коалициската влада на Монголската народна партија и Демократската партија од 2008 до 2012 година.

Претходно, бил министер за земјоделство и индустрија помеѓу 1996 и 2000 година и министер за финансии од 2004 до 2006 година. Служел како висок советник на претседателот на Монголија, Калтмаагиин Батулга, од 2017 година до неговата оставка на почетокот на 2019 година.

## Ран живот
Алтанхујаг бил роден во провинцијата Увс во Монголија и го посетувал првото средно училиште во Улаангом од 1966 до 1976 година. Потоа дипломирал на Факултетот за физика и математика на Националниот универзитет во Монголија. По дипломирањето, ја добил честа да остане како професор на универзитетот.

## Политичка кариера
За време на Демократската револуција во 1990 година во Монголија, тој бил еден од пионерите во младинското движење. Со своите колеги го иницирал Демократското социјалистичко движење. На 21 февруари 1990 година бил одржан првиот состанок за основање на Монголската социјалдемократска партија и тој бил избран за член на комисијата за основање на партијата.

Помеѓу 1990 и 2006 година, четири пати бил генерален секретар на различни политички партии. Двапати бил избран за пратеник.

По монголските парламентарни избори во 2008 година, водачот на Демократската партија Цахиагиин Елбегдој поднел оставка како резултат на контроверзниот пораз на партијата и Алтанхујаг бил избран за нов лидер на Демократската партија. За време на неговото водство, Демократската партија на Монголија започнале акциски план под името „Монголски народ-2020“ за зајакнување на вредностите на демократијата и граѓанското општество.

## Премиер на Монголија (2012–2014)
По монголските законодавни избори во 2012 година, Норовин Алтанхујаг бил избран за премиер. За време на неговиот мандат, Алтанхујаг продал голем обем на државни обврзници, и на тој начин бил на чело на најбогатата влада во историјата на Монголија до тој момент. Како што спомнал Алтанхујаг во ТВ-шоу каде на познатите личности им се поставуваат нецензурирани прашања, тој рекол дека причината за економските прашања што довеле до гласањето за недоверба што го добил на 5 ноември 2014 година е тоа што не се согласува со претседателот  и ставовите на Цахиагин Елбегдорј за работите. Иако претседателот на Монголија имал релативно мала моќ, тој тврдел дека Елбегдорј силно го вооружувал за прашања од владините работи. Тој вели дека оттогаш држи лутина кон Елбегдој.

## Наводи

## Надворешни врски

* Официјалната веб-страница на Алтанхујаг Норов
* Норов Алтанхујаг назначен за 27-ми премиер – 10 август 2012 година – news.mn

|-

Категорија:Живи луѓе
Категорија:Родени во 1958 година
Категорија:Монголски политичари
Хавиер Матила

мини|Хавиер Матила
**Хавиер Магро Матила** (роден на 16 август 1988 година) е шпански професионален фудбалер кој игра за клубот од Суперлигата Грција Волос ФК како централен играч од средниот ред .

## Клупска кариера
Матила е роден во Керо, провинција Толедо . Откако го завршил својот фудбалски развој во Виљареал, тој го направил своето деби за главниот тим на 4 април 2009 година: го започнал и го завршил натпреварот во Ла Лига на гости против УД Алмерија, но неговиот тим загубил со 3–0. Покрај тоа, тој поминал три полни сезони со резервите, една во Сегунда дивизион и две во Сегунда дивизион Б.

На 28 јуни 2011 година, Матила потпишал за Реал Бетис, неодамна се вратил во првата лига, за 3+1 години и 1,3 милиони евра . Своето официјално деби го направил на 18 септември, влегувајќи како замена за Бењат Еткебарија во последните минути од победата со 3–2 на гостински терен над Атлетик Билбао .

Матила бил нередовно пуштен во употреба за време на неговиот четири и пол годишен мандат во Андалусија, на пример, со 15 натпревари и еден гол  како што клубот гп промовирал во 2015 година . Во кампањата 2012-13, исто така во второто ниво, тој ги постигнал најдобрите 12 гола во кариерата додека бил позајмен во Реал Мурсија, вклучително и еден во победата од 1-0 на домашен терен против УД Лас Палмас во последната натпревар кој го потврдил своето преживување.

Во средината на октомври 2013 година, договорот на Матила бил дополнително продолжен до 2017 година, но тој бил взаемно раскинат на 15 јануари 2016 година бидејќи играчот сè уште се грижел за сериозна повреда на коленото. Потоа, тој отишол на проба со тимот од англискиот шампионат Ридинг, но ништо не испаднало од тоа.

На 6 јули 2016 година, Матила потпишал за Елче ЦФ во втората дивизија. Откако претрпе испаѓање, тој поминал шест месеци без клуб пред да се приклучи на Гимнастик де Тарагона .

На 10 јули 2018 година, Матила се преселил во странство за прв пат во својата кариера, приклучувајќи му се на Арис Солун ФК на едногодишен договор со можност за дополнителна сезона. На 14 јануари 2019 година, неговиот прв гол за грчкиот тим бил постигнат преку слободен удар при повреда за да им помогне на домаќините да ја победат ПАС Ламија 1964 со 1–0, и тој го повторил подвигот на 17 февруари, овој пат против ФК Паниониос . а исто така и за Супер лигата и на стадионот Клеантис Викелидис (1–1).

## Меѓународна кариера
Единствениот натпревар на Матила со репрезентацијата на Шпанија до 21 година пристигнал на 4 септември 2009 година, бидејќи тој одиграл 15 минути во победата од 2-0 над Полска за квалификациската кампања за Европското првенство на УЕФА 2009 година, во Овиедо .

## Наводи

## Надворешни врски

* Javier Matilla at BDFutbol
* Javier Matilla at Futbolme (in Spanish)
* 

Категорија:Фудбалери од Ла Лига
Категорија:Шпански фудбалери
Категорија:Живи луѓе
Категорија:Родени во 1988 година
Хосе Карлос (фудбалер)

**Хосе Карлос Фернандес Васкез** (роден на 17 јули 1987 година), познат како **Хосе Карлос**, е шпански професионален фудбалер кој игра како лево крило или напаѓач.

## Клупска кариера

### Севиља
Роден во Минас де Риотинто, провинцијата Уелва, Хосе Карлос растел во младинскиот систем на Севиља ФК, дебитирајќи за првиот тим на 15 февруари 2009 година кога одиграл две минути во победата од 2–0 на гости против РЦД Еспањол. Тој додал уште пет минути следната недела, во победата од 1-0 на домашен терен над Атлетико Мадрид, исто така во Ла Лига.

На 3 април 2010 година, како замена во второто полувреме, Хосе Карлос го постигнал својот прволигашки гол за Севиља во нивниот домашен пораз од 3-0 од ЦД Тенерифе . Претходно, во Копа дел Реј од таа сезона против Атлетико Сиудад, тој постигнал два голови во 5-1 дома.

### АЕК Атина
Со доаѓањето на новиот тренер Грегорио Манцано, Хосе Карлос паднал во немилост и бил испратен на позајмица во ФК Картагена во Сегунда Дивизион, до јуни 2011 година. Тој ги договорил условите со АЕК Атина ФК кон крајот на истиот месец, потпишувајќи едногодишен договор со грчкиот клуб и повторно обединување со поранешниот тренер на Севиља (главниот тим и резервите) Мануел Хименес, како и соиграчот Кала .

Хосе Карлос го постигнал својот прв натпреварувачки гол за АЕК против ФК Динамо Тбилиси во квалификациите за Лига Европа на УЕФА, само на домашен натпревар. Тој додадал втор гол во истото натпреварување – но пораз од 1–2 во групната фаза на домашен терен од СК Штурм Грац  – бидејќи тимот заработил само три бода во шест натпревари.

### Рајо Ваљекано
Во јули 2012 година, Хосе Карлос се вратил во Шпанија и му се приклучил на Рајо Ваљекано од првата дивизија. Откако редовно го користеле во првата сезона, тој претрпел сериозна повреда на коленото што го извадил од повеќето од следните натпревари .

### Кордоба
На 12 јули 2014 година, Хосе Карлос потпишал едногодишен договор со Кордоба ЦФ кој штотуку се промовирал во највисоката лига . Неговиот прв и единствен настап за тимот се случил на 25 октомври 2014 година и се состоел од 18 минути во ремито 1–1 на домашен терен против Реал Сосиедад; еден ден подоцна повторно се здобил со повреда.

Хосе Карлос го раскинал договорот на 13 ноември 2014 година.

### Подоцнежна кариера
На 9 декември 2015 година, по пробите во Рекреативо де Уелва  и УЕ Љагостера, Хосе Карлос потпишал краткорочен договор со вториот клуб. Тој придонел 557 минути во текот на кампањата, а неговиот тим претрпел испаѓање од втората лига.

Хосе Карлос се преселил во Гимнастик де Тарагона на 5 јули 2016 година, со едногодишен договор.

## Наводи

## Надворешни врски

* José Carlos at BDFutbol
* José Carlos at Futbolme (in Spanish)
* 

Категорија:Фудбалери на ФК Севиља
Категорија:Фудбалери од Ла Лига
Категорија:Шпански фудбалери
Категорија:Живи луѓе
Категорија:Родени во 1987 година
Арапско Кралство Сирија

**Арапско Кралство Сирија** (    , ** ) ― самопрогласена, непризнаена држава која прво на 5 октомври 1918 година со дозвола на британската војска прогласила „целосно и апсолутно независна. . . Арапска уставна влада“. По повлекувањето на британските војски од Окупираните непријателски територии - Исток на 26 ноември 1919 година стекнала фактичка независност како „Емират“,  а на 8 март 1920 година било прогласено кралството.

Како „кралство“ постоела малку повеќе од четири месеци, од 8 март до 25 јули 1920 година.  На чело на кралството бил синот од шарифот Хусеин бин Али, Фајсал бин Хусеин. И покрај стремежот да се протега на територијата на Голема Сирија, Фајсал контролирал ограничено подрачје и бил зависен од Британија која, заедно со Франција, била против идејата за Голема Сирија и одбила да го признае кралството. Кралството им се предало на француските сили на 25 јули 1920 година.лево|мини|267x267пкс| Емир Фајсал

## Наводи

Категорија:Држави и територии распаднати во 1919 година
Категорија:Држави и територии настанати во 1919 година
Категорија:Политички режими во меѓувоениот период
Категорија:Поранешни кралства
Категорија:Координати на Википодатоците
Категорија:Сите статии со непотврдени изјави
Категорија:Поранешни арапски држави
Категорија:Сириски национализам
Категорија:Палестински национализам
Сулфатни минерали

**Сулфатни минерали** или **сулфати** — минерали кои во својата структура го содржат сулфатниот јон (). Овие минерали често се јавуваат како таложни средини на првични евапорати, како минерали од јалова руда кај хидротермална жили и како вторични минерали во окцидирачко подрачје во лежишта на сулфидни минерали. Хроматните и манганатните минерали имаат слична структура, и системите на минералнаа класификација често се вбројуваат во сулфатите.
мини|Безводна кристална структура
[мини|Барит со [церусит]]

Сулфатни минерали се:
*Безводни сулфати
**Барит BaSO4
**Целестит SrSO4
**Англезит PbSO4
**Анхидрит CaSO4
**Ханксит Na22K(SO4)9(CO3)2Cl 
*Хидроксидни и водести сулфати
**Гипс CaSO4·2H2O
**Халкантит CuSO4·5H2O
**Кизерит MgSO4·H2O
**Гипс MgSO4·4H2O
**Хексахидрит MgSO4·6H2O
**Епсомит MgSO4·7H2O
**Перидијанит MgSO4·11H2O
**Мелантерит FeSO4·7H2O
**Антлерит Cu3SO4(OH)4
**Брошантит Cu4SO4(OH)6
**Алунит KAl3(SO4)2(OH)6
**Јарозит KFe3(SO4)2(OH)6

## Поврзано
* Сулфидни минерали

## Наводи

* 
* 
* 

## Надворешни врски
Фосфатни минерали

[мини|[Апатит]]
**Фосфатни минерали** — минерали кои во својата структура го содржат тетраедарски координираниот фосфатен (PO43−) анјон, понекогаш заедно со арсенатни (AsO43−) и ванадатни (VO43−) замени, и хлоридни (Cl−), флуоридни (F−) и хидроксидни (OH−) анјони кои исто така се вклопуваат во кристалната структура.

Фосфатната класа на минерали е голема и разновидна група, но само неколку видови се среќават релативно често.

## Примена

[мини|[Тенок пресек на карбонатит богат со апатит гледан во накрсно поларизирана пренесена светлина.]]
Фосфатната карпа (фосфоритот) има висока концентрација на фосфатни минерали, најчесто од апатитната група. Таа е главен извор за производство на фосфатни ѓубрива за земјоделството. Фосфатот се користи и во додатоците на крмата за животните, во конзервансите, средствата против корозија, во козметиката, фунгицидите, керамиката, прочистувањето на водата и во металургијата. Најголеми количини се користат за ѓубрива.

## Примери
Фосфатните минерали се:
*Трифилит Li(Fe,Mn)PO4
*Монацит (La, Y, Nd, Sm, Gd, Ce,Th)PO4 ,rare earth metals
*Хинсдалит PbAl3(PO4)(SO4)(OH)6
*Пироморфит Pb5(PO4)3Cl
*Еритрит Co3(AsO4)2**·**8H2O
*Амблигонит LiAlPO4F
*Лазулит (Mg,Fe)Al2(PO4)2(OH)2
*Вавелит Al3(PO4)2(OH)3**·**5H2O
*Тиркиз CuAl6(PO4)4(OH)8**·**5H2O
*Отенит Ca(UO2)2(PO4)2**·**10-12H2O
*Фосфофилит Zn2(Fe,Mn)(PO4)2•4H2O
*Струвит (NH4)MgPO4·6H2O
*Ксенотим-Y Y(PO4)
*Апатитна група Ca5(PO4)3(F,Cl,OH)
**Хидроксилапатит Ca5(PO4)3OH
**Флуорапатит Ca5(PO4)3F
**Хлорапатит Ca5(PO4)3Cl
**Бромапатит
*Митридатитна група:
**Арсениосидеритно-митридатитна низа (Ca2(Fe3+)3[(O)2|(AsO4)3]·3H2O -- Ca2(Fe3+)3[(O)2|(PO4)3]·3H2O)
**Арсениосидеритно-робертситна низа (Ca2(Fe3+)3[(O)2|(AsO4)3]·3H2O -- Ca3(Mn3+)4[(OH)3|(PO4)2]2·3H2O)

## Наводи

## Литература
* Hurlbut, Cornelius S.; Klein, Cornelis, 1985, *Manual of Mineralogy*, 20th ed., John Wiley and Sons, New York 
* 
* 
* 
* Webmineral - Dana
* - Australian Mineral Atlas
Езиди

**Езиди** (курдски *Êzidî*, *ئێزیدی*) — етнорелигиозна група Курди во Горна Месопотамија. Религијата на Езидите е езидизмот, кој сврзува елементи на многу религии — ислам, христијанство (несторијанство), зороастризам и јудаизам. Повеќето Езиди зборуваат курманџи, дијалект на курдскиот јазик класифициран како северозападна иранска подгрупа на ариевската гранка на индоевропските јазици. Во Првата светска војна, Езидите се бореле против Отоманската Империја на страната на Руската Империја, додека многу курдски сунити од Отоманската Империја активно учествувале на страната на Турците во геноцидот врз Ерменците и Асирците. Така, Езидите мигрирале во Руската Империја, а потоа во земјите од Европа. Бидејќи не е создадена општокурдска национална државност, нема точни податоци за Курдите, а особено за Езидите. Според различни извори, на планетата има до 1 милион Езиди. Во Ирак, за време на владеењето на Садам Хусеин, тие се обиделе да ги регистрираат Езидите како Арапи и на секој можен начин го поттикнувале одвојувањето на Езидите и Шабаките од останатите Курди. Историски гледано, Езидите доживеале малтретирање од муслиманското мнозинство, кое ги смета за „неверници“. Езидското верување вели дека Езидите не се прават, туку само се раѓаат. Езидите се еднобошци — следбеници на еднобоштвото. Од 2014 година, Езидите се подложени на геноцид во Ирак од страна на Исламската Држава на Ирак и Левантот.

## Наводи

## Надворешни врски

* 
* Yazda – A Global Yazidi Organization

__ИНДЕКС__

Категорија:Езиди
Категорија:Религија во Курдистан
Категорија:Религија во Ирак
Тумба (Долно Каласлари)

**Тумба —** тумул од железното време. Југозападно од селото, на левиот брег на Вардар, на околу 300 м оддалечност од мостот на реката е зачуван тумул со височина од 1,5 м и пречник во основата од 6 м.

## Поврзано

* Чука — наоѓалиште од непознат тип од предримско време

## Наводи
Багреми (Горно Каласлари)

**Багреми** — населба од римското време. На 3,5 км северно од селото, на зарамнето плато со димензии од 400 x 100 м се среќаваат фрагменти од керамички садови, питоси, градежен материјал и згура од топено железо.

## Поврзано

* Мери — населба и некропола од римско време

## Наводи
Мери (Горно Каласлари)

**Мери**  — населба и некропола од римското време. Во непосредната близина на селото, на десната страна на долот што минува низ него, по површината се среќаваат фрагменти од керамички садови, питоси и многу градежен материјал. На овој локалитет се откриени релјеф на Хигија и една мала мермерна глава на статуетка, најверојатно на Херакле, а на јужната страна на локалитетот се откриени гробови. Наодите се чуваат во Народниот музеј на Велес.

## Поврзано

* Багреми — населба од римско време

## Наводи
Список на ректори на Универзитетот „Св. Кирил и Методиј“

Ректори на Универзитетот „Св. Кирил и Методиј“ во Скопје од неговото основање на 27 февруари 1905 година досега биле:

## Список на ректори

## Надворешни врски
* Официјална веб-страница на Универзитетот „Св. Кирил и Методиј“ 

Категорија:Списоци на ректори
Категорија:Универзитет „Св. Кирил и Методиј“
Железничка станица Баку

**Железничка станица Баку** () — железничка станица која се наоѓа во Баку, Азербејџан. Таа служи за железничко поврзување на градот со други дестинации во Азербејџан, како и со Грузија и Русија.

## Историја
Првата станица била изградена во 1880 година, за време на отворањето на железницата Баку-Тбилиси, во мавритански стил. Првата станица беше урната бидејќи не можеше да се справи со зголемениот сообраќај. Втората и сегашна станица била изградена во 1926 година, исто така во мавритански стил. 

Во 1967 година, железничката станица била поврзана со метро станицата 28 Мај со пешачки тунел.

Во 1977 година, станицата била темелно реконструирана, при што била изградена нова станица до соседната стара станица.

Во 2017 година, Азербејџанските железници повторно го изградиле комплексот на станицата. За време на реновирањето, тие ја вратиле внатрешноста на станицата, воведувајќи LCD-екрани со информации за распоредот на возовите за патниците. Покрај тоа, поради значителното зголемување на патничкиот сообраќај, како и потребата да се обезбеди удобна околина при купување на билети, било одлучено да се подели просторот за меѓуградски и меѓународни возови. Дизајнот на просториите не го нарушил целокупниот архитектонски стил. Декорацијата била направена од природни и вештачки материјали идентични на оригиналот. Во зградата на станицата има хотел со соби за сместување.

## Линии

## Слики

 Azerbaijan, Baku, Railway Station Postcard (Ca 1910).JPG|Разгледница, околу 1910 година
 Ilham Aliyev attended opening of newly renovated Baku Railway Station 4.jpg|Перони, февруари 2017 година
 The escalators lead down to the tube station (37068905865).jpg|Ескалатори до метро станицата 28 Мај, 2017
 AZ4A-0002.jpg|Електрична локомотива AZ4A-0002 со патнички вагони на станицата, 2019 година


## Наводи

## Надворешни врски

* Ticket.ady.az  

Категорија:Железнички станици во Баку
Категорија:Појавено во 1880 година
Расеан радиоизотоп

**Расеан радиоизотоп** или **радиоизотоп во траги** — радиоизотоп кој природно се јавува во крајно мали количества („траги“). Овие радиоизотопи начелно имаат периоди на полураспад кои траат кратко во однос на староста на Земјата, бидејќи првобитните нуклиди се застапени во поголеми количества. Затоа расеаните радиоизотопи се присутни единствено бидејќи постојано се произведуваат во Земјата со природни процеси. Такви процеси се бомбардирањето на стабилни нуклиди со космички зраци, обичен алфа- и бета-распад на долговечните тешки нуклиди, ториум-232, ураниум-238 и ураниум-235, спонтано цепење на ураниум-238, како и трансмутациски реакции предизвикани од природна радиоактивност, како што е производството на плутониум-239 и ураниум-236 од неутронски зафат на природен ураниум.

## Елементи

Подолу се наведени елементите на Земјата кои се јавуваат само во траги, наречени расеани елементи. 

Изотопи на други елементи (неисцрпен список):
*Трициум
*Берилиум-7
*Берилиум-10
*Јаглерод-14
*Флуор-18
*Натриум-22
*Натриум-24
*Магнезиум-28
*Силициум-31
*Силициум-32
*Фосфор-32
*Сулфур-35
*Сулфур-38
*Хлор-34m
*Хлор-36
*Хлор-38
*Хлор-39
*Аргон-39
*Аргон-42
*Калциум-41
*Железо-60

## Поврзано
* Расеан елемент

## Наводи

Категорија:Радиоактивност